joelniklaus/EU_Wikipedias huggingface dataset:
Οικογένεια Σισίνη

Η οικογένεια Σισίνη είναι ιστορική οικογένεια της Ηλείας με κλάδους στην Ιταλία και Ρωσία. Ο πρώτος που αναφέρεται ήταν αγνώστου ονόματος έμπορος που με τη κατάληψη της Πελοποννήσου από τους Οθωμανούς διέφυγε στη Βενετία. Το οικόσημο της οικογένειας έφερε αρχαία τριήρη. Απόγονοι του πρώτου αυτού Σισίνη αναφέρονται στρατηγός της Ρωσίας, γενάρχης του εκεί κλάδου, που αρχικά ήταν ιερέας στην Κωνσταντινούπολη. Απόγονος του κλάδου της Βενετίας ήταν ο Χρύσανθος που επέστρεψε στην Ελλάδα κι εγκαταστάθηκε στη Γαστούνη. 

Στην Γαστούνη συναντώνται δύο οικογένειες Σισίνιδων με άγνωστο κοινό πρόγονο.

Γενεαλογικό δέντρο

Οικογένεια Μιχαήλ Σισίνη 

 Μιχαήλ Σισίνης, σύνδικος Γαστούνης
 Νικόλαος Σισίνης, ιατρός και γιος του Μιχαήλ
 Γεώργιος Σισίνης, σύζυγος Διαμάντως Χαραλάμπη και γιος του Μιχαήλ
 , προεστός Γαστούνης, ιατρός και γιος του Γεωργίου
 , σύζυγος του Σωτήρη Χαραλάμπη και κόρη του Χρύσανθου
 Κωνσταντίνος Χαραλάμπης, διπλωμάτης και γιος της Βικτωρίας
 Αναστάσιος Χαραλάμπης, γερουσιαστής και γιος της Βικτωρίας
 Γεώργιος Σισίνης, πρόκριτος Γαστούνης, πρόεδρος της Γ΄ και Δ΄ Εθνοσυνέλευσης, γερουσιαστής και γιος του Χρύσανθου
 Χρύσανθος Σισίνης, βουλευτής, αγωνιστής του 1821, σύζυγος Βασιλικής Μάρκου Μπότσαρη και γιος του Γεωργίου
 , σύζυγος του Δημάρχου Πατρών Αριστομένη Κοντογούρη και κόρη του Χρύσανθου.
 Νικόλαος Κοντογούρης, βουλευτής και γιος της Βικτωρίας
 Φίλιππος Κοντογούρης, διπλωμάτης και γιος της Βικτωρίας
 Μιχαήλ Σισίνης, γιος του Γεωργίου
  (; - 1836), σύζυγος Μπενιζέλου Ρούφου και κόρη του Γεωργίου
 Νικόλαος Σισίνης, γιατρός, πρόκριτος Γαστούνης και γιος του Χρύσανθου
 Μιχαήλ Σισίνης, συγγραφέας, ποιητής και γιος του Νικολάου
 Ευστάθιος Σισίνης, γιος του Νικολάου
 Πέτρος Σισίνης, γιατρός και γιος του Χρύσανθου
 Μιχαήλ Σισίνης, γιος του Χρύσανθου
 Μαρία Σισίνη, σύζυγος Παναγιώτου Βόζου και κόρη του Γεωργίου

Οικογένεια Πανάγου Σισίνη 

 Πανάγος Σισίνης, πρόκριτος και Άγιος της Ορθόδοξης Εκκλησίας
 Δημήτριος Σισίνης, συγγραφέας και γιος του Πανάγου
 Πανάγος Σισίνης, γιος του Δημητρίου
 Γιαννάκης Σισίνης, αγωνιστής, πολιτικός, σύζυγος Άννας Γεωργίου Αυγερινού και γιος του Πανάγου
 Νικόλαος Σισίνης, συνταγματάρχης, δήμαρχος Ηλιαίων, βουλευτής και γιος του Γιαννάκη
 Ιωάννης Σισίνης, δικηγόρος, βουλευτής και γιος του Νικολάου
 Γεώργιος Σισίνης, δήμαρχος Ήλιδος και γιος του Νικολάου
 Ελένη Σισίνη, σύζυγος Σπύρου Ξανθόπουλου και κόρη του Γεωργίου
 Θεμιστοκλής Ξανθόπουλος, πολιτικός μηχανικός, καθηγητής ΕΜΠ, υφυπουργός Δημοσίων Έργων και γιος της Ελένης
 Δημήτριος Σισίνης, αντιστράτηγος και γιος του Νικολάου

Παραπομπές

Πηγές 
Αναστάσιος Ν. Γούδας, Βίοι Παράλληλοι των επί της αναγεννήσεως της Ελλάδος διαπρεψάντων ανδρών, Τ. 7:Πολιτικοί άνδρες, Εν Αθήναις, 1875.
Νεολόγος Πατρών, Φύλλο 448 της 5ης Νοεμβρίου 1895. Νεκρολογία της Βικτώριας Χρ. Σισίνη, συζύγου Αριστ. Κοντογούρη.
Θέρμες του Ζευξίππου

Τα λουτρά του Ζευξίππου ή θέρμες του Ζευξίππου ήταν δημόσιος χώρος της Κωνσταντινούπολης που βρισκόταν σε κοντινή απόσταση από τον Ιππόδρομο, το Αυγουσταίον και το Μεγάλο Παλάτι. Η ονομασία του χώρου οφείλεται, κατά τον Κεδρηνό, στο γεγονός πως στην ίδια θέση είχε κτιστεί ναός αφιερωμένος στο Δία, ενώ κατά τον Ευσέβιο υποστηριζόταν πως ήταν αναφορά στον ζωγράφο Ζεύξι, έργα του οποίου διακοσμούσαν τον χώρο των λουτρών. Ένα από τα μεγαλύτερα λουτρά της βυζαντινής πόλης, οι θέρμες του Ζευξίππου είναι γνωστές για την πλούσια διακόσμησή τους, με πλήθος αγαλμάτων, μωσαϊκών και προσωπογραφιών. Μια περιγραφή του διάκοσμου παραδίδει ο ποιητής Χριστόδωρος (τέλη 5ου αι.), από την οποία προκύπτει πως υπήρχαν αναπαραστάσεις θεοτήτων, προσωπογραφίες διασήμων Ελλήνων και Ρωμαίων, καθώς και μυθολογικές μορφές κυρίως εμπνευσμένες από τον Τρωικό πόλεμο. 

Σύμφωνα με τις βυζαντινές πηγές, τα λουτρά οικοδομήθηκαν από τον Σεπτίμιο Σεβήρο (τέλη 2ου αι.) και στη συνέχεια επεκτάθηκαν και διακοσμήθηκαν μεγαλοπρεπώς κατά την περίοδο της αυτοκρατορίας του Κωσταντίνου Α΄. Η αρχιτεκτονική τους περιλάμβανε μια κατασκευή που σχημάτιζε θόλο και άλλη μία με μεγάλο αψιδωτό σηκό. Μέρος του συγκροτήματος αποτελούσε επίσης μια μεγάλη εξωτερική αυλή, πιθανώς παλαίστρα. Σύμφωνα με τον Ζωναρά (12ος αι.), τα λουτρά ήταν συνδεδεμένα με τον Ιππόδρομο, στη βορειοανατολική γωνία του, ωστόσο ο θεολόγος Λεόντιος παραδίδει, μάλλον ακριβέστερα, πως βρίσκονταν κοντά σε αυτόν. Το 532 καταστράφηκαν από πυρκαγιά κατά τη στάση του Νίκα. Επί αυτοκρατορίας Ιουστινιανού οικοδομήθηκαν εκ νέου, χωρίς όμως να αποκτήσουν ξανά το μεγαλοπρεπή χαρακτήρα που είχαν. Η τελευταία αναφορά σε λειτουργία των λουτρών χρονολογείται το 713 και είναι βέβαιο πως αργότερα χρησιμοποιήθηκαν για άλλους σκοπούς. Ένα τμήμα του συγκροτήματος μετατράπηκε σε φυλακή (Νούμερα), ενώ άλλο μέρος του χώρου αξιοποιήθηκε ως εργαστήριο μεταξιού, όπως προκύπτει από επιγραφή σε ύφασμα που βρέθηκε στον τάφο του Καρλομάγνου. Ορισμένα τμήματα των λουτρών ήρθαν στην επιφάνεια κατά τη διάρκεια ανασκαφών το 1927-8 και ανήκουν πιθανώς στο συγκρότημα όπως είχε διαμορφωθεί κατά την εποχή του Ιουστινιανού. Ανακαλύφθηκαν τότε τρεις βάσεις αγαλμάτων, δύο από τις οποίες φέρουν επιγραφές, καθώς και θραύσμα μιας κολοσσιαίας γυναικείας κεφαλής.

Πηγές 
 Averil Cameron, Bryan Ward-Perkins, Michael Whitby. Late antiquity: empire and successors, A.D. 425-600, Cambridge University Press, 2000
 Gilles, Pierre. The Antiquities of Constantinople, London, 1729
 Kazhdan, Alexander (ed.). Oxford Dictionary of Byzantium, Vol. III, Oxford University Press, 1991
 Marinis Vasileios, "Baths of Zeuxippos", 2008, Encyclopaedia of the Hellenic World, Constantinople URL: <http://www.ehw.gr/l.aspx?id=12457>.

Βυζαντινή Κωνσταντινούπολη
Λουτρά
Αρχιτεκτονική στην Κωνσταντινούπολη
Ρωμαϊκές θέρμες
Βυζάντιο
Ιώνιος Φάλαγξ

Η Ιώνιος Φάλαγξ ή Ιωνική φάλαγγα ήταν ελληνικό τακτικό στρατιωτικό σώμα αποτελούμενο κυρίως από Μικρασιάτες (εξ ου και η ονομασία της Ιώνιος / Ιωνική), το οποίο συγκροτήθηκε και πολέμησε κατά τη διάρκεια της ελληνικής επανάστασης του 1821 σε διάφορες μάχες στην Πελοπόννησο και στη Στερεά Ελλάδα.

Σύμφωνα με δημοσίευμα της Γενικής Εφημερίδος της Ελλάδος της 24ης Ιουλίου του 1826, η Ιώνιος Φάλαγξ συγκροτήθηκε στο Ναύπλιο και αποτελούταν από 359 άνδρες, εκ των οποίων περίπου οι 150 ήταν Μικρασιάτες, οι 19 Κύπριοι και οι υπόλοιποι καταγόταν από άλλες ελληνικές περιοχές. Σκοπός της φάλαγγας, που ο οργανισμός της δημοσιεύθηκε στις 26 Ιουνίου του 1826, ήταν «η εις έν σώμα ένωσις των εις την ελευθέραν Ελλάδα ευρισκομένων και υπο διαφόρους αρχηγούς διεσπαρμένων Ιώνων κ.λ.π. δια να κατασταθώσιν ούτω χρησιμώτεροι εις τον υπέρ της ελευθερίας ιερόν ελληνικόν αγώνα».

Η Ιωνική φάλαγγα από την αρχή της συγκρότησής της τέθηκε υπό την αρχηγία του Νικηταρά Σταματελόπουλου του επικαλούμενου και Τουρκοφάγου, ενισχύοντας έτσι το σώμα που διοικούσε. Είχε επικεφαλής τον Γιαννακό Καρόγλου από τη Σμύρνη και εξεστράτευσε εναντίον του Ιμπραήμ, ο οποίος ηγείτο τακτικού αιγυπτιακού στρατού που είχε αποβιβαστεί εκείνο το έτος εκείνο στην Πελοπόννησο. Διακρίθηκε στις μάχες του χωριού Μεχμέταγα και του Μπασαρά. Το φθινόπωρο του 1826 έλαβε μέρος στις μάχες της Δόμβραινας, της Αράχοβας, του Διστόμου και της Ακρόπολης των Αθηνών. Μετά την αποτυχημένη εκστρατεία της Χίου του Φαβιέρου η Ιωνική φάλαγγα διαλύθηκε και οι περισσότεροι από τους άνδρες του επέστρεψαν στο Ναύπλιο και αργότερα εντάχθηκαν σε στρατιωτικές μονάδες που ιδρύθηκαν από τον Καποδίστρια.

Πηγές
Εγκυκλοπαίδεια Πάπυρος Λαρούς Μπριτάννικα, τ.26
Μεγάλη Ελληνική Εγκυκλοπαίδεια" τομ.ΙΓ΄, σελ.402

Αναφορές

Ελληνική Επανάσταση του 1821
Μικρασιατικός Ελληνισμός
Παληάνθρωπος (εφημερίδα)

Με τον τίτλο Παληάνθρωπος φερόταν ελληνική σατιρική εφημερίδα που εκδιδόταν στην Αθήνα για ένα χρόνο το 1882.

Η εφημερίδα Παλιάνθρωπος άρχισε να εκδίδεται στις 18 Αυγούστου του 1882. Εκδότης της ήταν ο Ιωάννης Βερβέρης, ο οποίος συνεργάζονταν προηγουμένως με άλλες εφημερίδες της εποχής με το ψευδώνυμο «Παλιάνθρωπος» προκειμένου έτσι ν΄ αποφεύγει τις εναντίον του επιθέσεις των θιγομένων από τη σάτιρά του.

Στην αρχή η εφημερίδα αυτή είχε ευρύτατη κυκλοφορία αλλά στη συνέχεια άρχισε να εκτρέπεται με προσωπικές ύβρεις και με συνεχείς ανακινήσεις οικονομικών επί το πλείστον σκανδάλων της εποχής συνέπεια των οποίων ήταν η συνεχής ελάττωση της υποστήριξης του κοινού. Στην εφημερίδα αυτή όπως και στη εφημερίδα «Μη Χάνεσαι» που εξέδιδε ο Γαβριηλίδης έχουν δημοσιευτεί πολλά ρεαλιστικά διηγήματα του ίδιου του εκδότη Ι. Βαρβέρη όπως και πολλές ηθογραφικές εικόνες που χαρακτηρίζουν την εποχή του.

Πηγές
Μεγάλη Ελληνική Εγκυκλοπαίδεια" τομ. ΙΘ΄, σελ. 467

Πρώην εφημερίδες με τόπο έκδοσης την Αθήνα

Εξωτερικοί σύνδεσμοι 
 Τα τεύχη της εφημερίδας στο αποθετήριο Λύκηθος της Βιβλιοθήκης του Πανεπιστημίου Κύπρου

Ιστορικές ελληνικές εφημερίδες
Σίλικον Βάλεϊ

Η Σίλικον Βάλεϊ (αγγλ. Silicon Valley = «Κοιλάδα του πυριτίου») βρίσκεται στο νότιο τμήμα του Κόλπου του Σαν Φρανσίσκο (San Francisco Bay Area), στη Βόρεια Καλιφόρνια των ΗΠΑ. Ο όρος αρχικά αναφερόταν στον μεγάλο αριθμό των καινοτόμων εταιρειών σχεδίασης μικροκυκλωμάτων (με βάση το πυρίτιο) και τους κατασκευαστές που υπήρχαν στην περιοχή, αλλά τελικά κατέληξε να αναφέρεται σε όλες τις υψηλής τεχνολογίας επιχειρήσεις που εδρεύουν εκεί. Σήμερα γενικά χρησιμοποιείται ως μετωνύμιο για τον τομέα υψηλής τεχνολογίας, με εταιρείες που δραστηριοποιούνται στις τεχνολογίες της Πληροφορικής και των Επικοινωνιών και αποτελούν οδηγούς των εξελίξεων σε αυτούς τους τομείς, απασχολώντας ειδικευμένο εργατικό δυναμικό από όλο τον κόσμο.

Σύμφωνα με τον συγγραφέα David A. Kaplan, ως εκκίνηση της δημιουργίας της κοιλάδας ορίζεται η εγκατάσταση στην περιοχή της εταιρείας Hewlett Packard.
Σημαντικοί παράγοντες που οδήγησαν στη μεγέθυνση των οικονομικών και λοιπών μεγεθών της περιοχής θεωρούνται «η γειτνίαση με πανεπιστήμια που παρείχαν τη συνεχή ροή λαμπρών και φιλόδοξων επιστημόνων, η συνεχώς αναβαθμιζόμενη τεχνική υποδομή, και η παροχή επαγγελματικών υπηρεσιών από λογιστές, δικηγόρους και επενδυτές υψηλού ρίσκου (venture capitalists)».

Αξιοπρόσεκτες επιχειρήσεις 
Χιλιάδες επιχειρήσεις υψηλής τεχνολογίας έχουν την έδρα τους στη Σίλικον Βάλεϊ. Από αυτές, οι ακόλουθες βρίσκονται στο Fortune 1000:

Πηγές 
 Χρήστος Λαλάς: Το Μικρό Λεξικό του Internet, εκδ. «Δίαυλος», Αθήνα 2002, ISBN 960-531-138-0.

Παραπομπές 

Καλιφόρνια
Επιχειρήσεις υπολογιστών
Οικονομία των Ηνωμένων Πολιτειών
Δημοκρατική Κίνηση Κυπρίων Φοιτητών «ΑΓΩΝΑΣ»

Η Δημοκρατική Κίνηση Κυπρίων Φοιτητών ΑΓΩΝΑΣ είναι αυτόνομη, συνδικαλιστική κίνηση φοιτητών με δημοκρατικό και αντιιμπεριαλιστικό χαρακτήρα που ιδεολογικά ανήκει στο χώρο του Σοσιαλδημοκρατισμού.

Ιδρύθηκε την 1η Νοεμβρίου 1975 στην Αθήνα από Δημοκρατικούς Κύπριους φοιτητές που έζησαν το προδοτικό πραξικόπημα, την Τουρκική Εισβολή, την Χούντα αλλά και τις απαρχές της μεταπολίτευσης. 

Στην Ελλάδα δραστηριοποιείται σε συνεργασία με την ΠΑΣΠ και τη Νεολαία ΠΑΣΟΚ σε Πανεπιστήμια της Αθήνας, της Θεσσαλονίκης, της Πάτρας, της Λάρισας, και των Ιωαννίνων.

Επίσημη Ιστοσελίδα 
 Δημοκρατική Κίνηση Κυπρίων Φοιτητών ΑΓΩΝΑΣ

Παραπομπές 

Φοιτητικές παρατάξεις στην Κύπρο
Πρωτοπορία Κυπρίων
Οιωνός (ταινία)

Ο Οιωνός είναι αμερικάνικο θρίλερ επιστημονικής φαντασίας του Μ. Νάιτ Σιάμαλαν με τους Μελ Γκίμπσον και Χοακίν Φίνιξ.

Πλοκή 
Ένας πρώην ιερέας που έχασε την πίστη του μετά το θάνατο της γυναίκας του, ζει σε ένα σπίτι λίγο μακριά από μια μικρή πόλη με τα δύο μικρά παιδιά του και το μικρότερο αδερφό του. Η ζωή τους όμως αλλάζει όταν κοντά στο σπίτι τους βλέπουν τα χόρτα από μια μεγάλη περιοχή να έχουν ξεριζωθεί, όπως σε άλλα μέρη του κόσμου. Σύντομα μαθαίνεται πως όλα αυτά ήταν η αρχή μιας εξωγήινης εισβολής.

 Σκηνοθεσία: Μ.Νάιτ Σιάμαλαν
 Σενάριο: Μ.Νάιτ Σιάμαλαν
 Ηθοποιοί: Μελ Γκίμπσον, Χοακίν Φοίνιξ, Ρόρι Κάλκιν, Άμπιγκεϊλ Μπρέσλιν, Τσέρι Τζόουνς, Μ.Νάιτ Σιάμαλαν
 Χρονιά 2002

Η ταινία ήταν στις 10 μεγαλύτερες εισπρακτικές επιτυχίες του 2002.

Εξωτερικοί Σύνδεσμοι 
Ο Οιωνός στο Internet Movie Database 
                   
Ο Οιωνός στο Box Office Mojo

Αμερικανικές ταινίες
Ταινίες του 2002
Αμερικανικές θρίλερ ταινίες επιστημονικής φαντασίας
Αγγλόφωνες ταινίες
Αμερικανικές δραματικές θρίλερ ταινίες
Αμερικανικές θρίλερ ταινίες τρόμου
Δραματικές ταινίες τρόμου
Άγις Α΄

Ο Άγις ήταν βασιλιάς της αρχαίας Σπάρτης, που έζησε περί το 950 π.Χ. . Από τον Άγι έλαβε το όνομα του το βασιλικό γένος των Αγιαδών  που βασίλευε παράλληλα με το έτερο βασιλικό γένος των Ευρυποντιδών.

Ήταν γιος και διάδοχος του βασιλιά Ευρυσθένη  και, σύμφωνα με τα λεγόμενα του Έφορου, μέχρι τα χρόνια του, υπήρχε ένα καθεστώς ισονομίας και ισοτιμίας ανάμεσα στους Σπαρτιάτες και τους περιοίκους. Ο Άγις κατάργησε αυτό το καθεστώς και τους υποχρέωσε στη καταβολή ειδικού φόρου. Οι περισσότεροι περίοικοι υπάκουσαν, όμως οι κάτοικοι του αρχαίου Έλους επαναστάτησαν. Όταν τελικά οι Σπαρτιάτες επικράτησαν, τους επέβαλλαν σε ένα είδος διαρκούς δουλείας, τη λεγόμενη «ειλωτεία», που ιστορικά διατηρήθηκε μέχρι τη ρωμαϊκή περίοδο. 

Φαίνεται όμως ότι οι πληροφορίες αυτές που παρέδωσε ο Έφορος, σύμφωνα με σύγχρονους ιστορικούς ερευνητές δεν ανταποκρίνονται στην ιστορική αλήθεια με συνέπεια να θεωρούνται ανακριβείς και περισσότερο ως μεταγενέστερες  δημιουργίες. Αντίθετα από τον πατέρα του φαίνεται να βασίλευσε με σύνεση και δικαιοσύνη εξ ου και οι απόγονοι αυτού κλήθηκαν Αγιάδες και όχι από το όνομα του πατέρα του.

Παραπομπές

Πηγές 
 Νεώτερον Εγκυκλοπαιδικόν Λεξικόν Ηλίου, τόμ.Α΄, σελ. 299
 Εγκυκλοπαίδεια Πάπυρος Λαρούς Μπριτάννικα, τόμ. 1ος, σελ. 472

Αγις
Μανωλάς Αλοννήσου

Ο Μανωλάς είναι ένα μικρό ακατοίκητο νησί των Βορείων Σποράδων και βρίσκεται δυτικά της Αλοννήσου. Αποτελεί ένα από τα καταφύγια της μεσογειακής φώκιας.

Σποράδες
Θαλάσσιο Πάρκο Αλοννήσου Βορείων Σποράδων
Μπίργκιτ Πριντς

Η Μπίργκιτ Πριντς (Birgit Prinz, 25 Οκτωβρίου 1977) είναι Γερμανίδα ποδοσφαιρίστρια, που αγωνίζεται στη θέση του επιθετικού. Είναι η δεύτερη σκόρερ όλων των εποχών στο Παγκόσμιο Πρωτάθλημα Ποδοσφαίρου Γυναικών, έχοντας πετύχει 14 γκολ.

Καριέρα 
Γεννήθηκε στις 25 Οκτωβρίου 1977 στη Φρανκφούρτη. Ξεκίνησε την επαγγελματική της καριέρα στην ομάδα FSV Frankfurt το 1992. Το 1998 πήρε μεταγραφή στη FFC Frankfurt ενώ το 2002 αγωνίστηκε για λίγους αγώνες στο Αμερικανικό Πρωτάθλημα, με την ομάδα της Carolina Courage, το οποίο και κατέκτησε πριν επιστρέψει στη FFC Frankfurt, όπου βρίσκεται μέχρι σήμερα. Έχει κατακτήσει αρκετές φορές το πρωτάθλημα και το κύπελλο Γερμανίας, καθώς και 3 φορές το Τσάμπιονς Λιγκ Γυναικών.

Το 1994 έκανε την πρώτη της συμμετοχή στην Εθνική ομάδα της χώρας της, την οποία έχει βοηθήσει με τα τέρματα που πέτυχε να κατακτήσει δύο παγκόσμια Κύπελλα ποδοσφαίρου, 5 Ευρωπαϊκά κύπελλα, καθώς και 3 φορές το χάλκινο μετάλλιο σε Ολυμπιακούς Αγώνες.

Η ίδια έχει βραβευθεί με τον τίτλο της κορυφαίας παίκτριας ποδοσφαίρου της FIFA 3 φορές, ενώ έχει κατακτήσει και διάφορους άλλους προσωπικούς τίτλους.

Τον Αύγουστο του 2011 ανακοίνωσε την απόφασή της να αποσυρθεί από την ενεργό δράση.

Προσωπική ζωή 
Έχει σπουδάσει ψυχολογία στο Πανεπιστήμιο Γκαίτε της Φρανκφούρτης. Επίσης, έχει δηλώσει ανοιχτά πως είναι ομοφυλόφιλη.

Τίτλοι και διακρίσεις 
 Παγκόσμιο κύπελλο ποδοσφαίρου γυναικών: 2003, 2007 (Φιναλίστ: 1995)
 Ευρωπαϊκό πρωτάθλημα ποδοσφαίρου γυναικών: 1995, 1999, 2001, 2005, 2009
 Ολυμπιακοί Αγώνες: Χάλκινο μετάλλιο 2000, 2004, 2008
 Algarve Cup: 2006
 Τσάμπιονς Λιγκ Γυναικών: 2002, 2006, 2008
 Γερμανικό πρωτάθλημα ποδοσφαίρου γυναικών: 1995, 1998, 1999, 2001, 2002, 2003, 2005, 2007, 2008 
 Γερμανικό κύπελλο ποδοσφαίρου γυναικών: 1995, 1996, 1999, 2000, 2001, 2002, 2003, 2007, 2008, 2011
 German Indoor Cup: 1995, 1999, 2002, 2006 και 2007 
 Super Cup: 1996
 Πρωτάθλημα ποδοσφαίρου γυναικών Ηνωμένων Πολιτειών: 2002

Προσωπικές διακρίσεις 
 FIFA World Player of the Year: 2003, 2004, 2005; (Δεύτερη θέση: 2007, 2008, 2009, 2010)
 Παίκτρια της χρονιάς στην Γερμανία: 2001, 2002, 2003, 2004, 2005, 2006, 2007, 2008
 Χρυσή Μπάλα: Παγκόσμιο Κύπελλο 2003 
 Ασημένια Μπάλα: Παγκόσμιο Κύπελλο 2007 
 Bundesliga Goal Scoring Champion: 1997, 1998, 2001, 2007
 Federal State of Hesse Service Medal Recipient: 2007

Παραπομπές 

Γερμανίδες ποδοσφαιρίστριες
Π
ΛΟΑΤ πρόσωπα από τη Γερμανία
Νικητές του Παίκτη της Χρονιάς της FIFA
Κατανομή Μπερνούλλι

Η κατανομή Μπερνούλλι είναι μια διακριτή συνάρτηση κατανομής τυχαίας μεταβλητής.
Περιγράφει ένα τυχαίο πείραμα με δύο πιθανά αποτελέσματα (επιτυχία - αποτυχία) και πιθανότητα επιτυχίας p.

Θεωρούμε την τυχαία μεταβλητή Χ που παίρνει τιμές 0 ή 1, Χ. Για Χ=1 έχουμε επιτυχία και για Χ=0 αποτυχία.
Η κατανομή Μπερνούλλι παίρνει τις εξής τιμές: 
 και
.

Δείτε επίσης 
 Διωνυμική κατανομή

Κατανομές
Διωνυμική κατανομή

Η διωνυμική κατανομή είναι μια διακριτή συνάρτηση κατανομής τυχαίας μεταβλητής.
Περιγράφει ένα τυχαίο πείραμα με δυο πιθανά αποτελέσματα (επιτυχία - αποτυχία) και πιθανότητα επιτυχίας p που επαναλαμβάνεται n φορές.

Θεωρούμε την τυχαία μεταβλητή Χ που εκφράζει τον αριθμό των επιτυχιών.
Η πιθανότητα να έχουμε k επιτυχίες σε n ανεξάρτητα πειράματα με πιθανότητα επιτυχίας p κάθε φορά  είναι:

όπου

είναι ο Διωνυμικός συντελεστής.

Μοντέλο με κάλπη
Θεωρούμε μια κάλπη με  λευκές μπάλες και  μαύρες. Η πιθανότητα να τραβήξουμε μια λευκή μπάλα είναι .
Τραβάμε μια μια μπάλες από την κάλπη επανατοποθετώντας τις κάθε φορά πίσω στην κάλπη (δειγματοληψία με επαναφορά) μέχρι να τραβήξουμε n μπάλες.
Ζητάμε την πιθανότητα οι  από αυτές να είναι λευκές.

Σύμφωνα με τον κλασικό ορισμό της πιθανότητας αυτή ορίζεται ως το πηλίκο του πλήθους των ευνοϊκών αποτελεσμάτων ως προς το πλήθος των δυνατών αποτελεσμάτων.

Για κάθε λήψη έχουμε  δυνατά αποτελέσματα. Στο σύνολο των n λήψεων τα δυνατά αποτελέσματα ειναι .
Ευνοϊκά αποτελέσματα είναι αυτά κατα τα οποία έχουμε  λευκές μπάλες. Για τη λήψη μιας λευκής μπάλας έχουμε  πιθανά αποτελέσματα και για την λήψη μιας μαύρης . Τα δυνατά αποτελέσματα στις n λήψεις οι  να είναι λευκές για μια συγκεκριμένη σειρά, π.χ. να τραβήξουμε πρώτα όλες τις λευκές μπάλες και μετά τις μαύρες, είναι .
Όλες οι πιθανές διατάξεις  λευκών και  μαύρων μπαλών είναι .

Συνολικά η ζητούμενη πιθανότητα, σύμφωνα με τον παραπάνω ορισμό, είναι:

Σχέσεις με άλλες κατανομές
Αν πραγματοποιήσουμε μόνο μια λήψη, τότε η τυχαία μεταβλητή που δηλώνει η μπάλα να είναι λευκή ακολουθεί την  κατανομή Bernoulli.

Αν η δειγματοληψία γίνει χωρίς επαναφορά, η τυχαία μεταβλητή που δηλώνει τον αριθμό των λευκών μπαλών ακολουθεί την υπεργεωμετρική κατανομή.

Ασυμπτωτική συμπεριφορά

Κανονική κατανομή

Για μεγάλο n η διωνυμική κατανομή συγκλίνει σύμφωνα με το θεώρημα de Moivre–Laplace στην κανονική κατανομή με μέση τιμή  και διασπορά 
.

Κατανομή Poisson 
Για  και  έτσι ώστε  σταθερό η διωνυμική κατανομή συγκλίνει στην κατανομή Poisson με παράμετρο .

Δείτε επίσης 

 Πολυωνυμική κατανομή
 Υπεργεωμετρική κατανομή

Κατανομές
Καρολίνεια εποχή

Να μην συχέεται με την Καρολίγγεια αναγέννηση

Η Καρολίνεια εποχή αναφέρεται στην εποχή στην Αγγλική και Σκωτική ιστορία κατά την περίοδο των Στιούαρτ (1603—1714) που συνέπεσε με την βασιλεία του Καρόλου Α' (1625—1642). Η Καρολίνεια εποχή ακολούθησε την Ιακωβιανή εποχή, την βασιλεία του πατέρα του Καρόλου Ιακώβου Α' (1603–1625)· ακολουθήθηκε από τον  Αγγλικό Εμφύλιο Πόλεμο (1642–1651) και την Αγγλική Μεσοβασιλεία (1651–1660).

Κύρια γεγονότα της Καρολίνειας Εποχής
Η Καρολίνεια εποχή κυριαρχήθηκε από αυξανόμενη θρησκευτική, πολιτική, και κοινωνική σύγκρουση μεταξύ του Βασιλιά και των υποστηρικτών του, γέννησε το κόμμα των Βασιλοφρόνων, και η Πουριτανική αντιπολίτευση που εξελίχθηκαν σε ανταπόκριση συγκεκριμένων πλευρών της διοίκησης του Καρόλου. Συγκρίνοντας, όμως, με την αιματηρή σύγκρουση του Τριακονταετούς Πολέμου που μαινόταν τότε στην ηπειρωτική Ευρώπη, η Καρολίνεια περίοδος στη Βρετανία ήταν μια περίοδος ανήσυχης ειρήνης, βαίνοντας σκοτεινότερη καθώς η πολιτική σύγκρουση μεταξύ του Βασιλιά και των Πουριτανών χειροτέρευε κατά το τελευταίο μέρος της βασιλείας του Καρόλου.

Αυτή η σύγκρουση μεταξύ του Βασιλιά και του Κοινοβουλίου κυριάρχησε την κοινωνία σε τέτοιο βαθμό που άλλες εξελίξεις έμοιαζαν απλές συνέχειες προηγούμενων καινοτομιών. Μερικές από αυτές τις συνέχειες, όμως, ήταν μεγάλης σημασίας για το μέλλον. Οι Αγγλικές προσπάθειες στην αποικιοποίηση της Βόρειας Αμερικής συνεχίστηκαν σε όλη τη βασιλεία του Καρόλου, με την ίδρυση νέων αποικιών στο Μέριλαντ (1634), το Κοννέκτικατ (1635), και το Ρόουντ Άϊλαντ (1636) στεκόμενα ως σημαντικά βήματα στη πορεία. Συνεχίστηκε επίσης η ανάπτυξη των ήδη εγκαθιδρυμένων αποικιών στη Βιρτζίνια, τη Μασαχουσέτη, τη Νέα Γη και αλλού.

Λογοτεχνία
Στη λογοτεχνία, και ειδικά στο δράμα, η Καρολίνεια εποχή έχει συχνά θεωρηθεί ως μια ελαττωμένη συνέχεια των τάσεων των προηγούμενων δύο βασιλειών. Το Καρολίνειο θέατρο αναμφισβήτητα είδε μια πτώση μετά τα κορυφαία επιτεύγματα του Ουίλλιαμ Σαίξπηρ και του Μπεν Τζόνσον, αν και μερικοί διάδοχοι τους, ειδικά ο Φίλιπ Μάσσινγκερ, ο Τζέημς Σίρλεϊ, και ο Τζον Φορντ, συνέχισαν να δημιουργούν ενδιαφέρον, έως και συναρπαστικό θέατρο. Στα πρόσφατα χρόνια οι κωμωδίες του Ρίτσαρντ Μπρόουμ έχουν κερδίσει μια κριτική εκτίμηση. 

Ιστορία της Αγγλίας
Ιστορικές περίοδοι
Σημείο Υπεροχής

Σημείο Υπεροχής (αγγλικά: Vantage Point) είναι αμερικάνικη κινηματογραφική περιπέτεια του Πιτ Τράβις με τους Ντένις Κουέιντ, Φόρεστ Γουίτακερ.

Πλοκή
Σε μια ανοιχτή πολιτική συγκέντρωση ενάντια στην τρομοκρατία στην Ισπανία, γίνεται απόπειρα δολοφονίας του προέδρου των ΗΠΑ. Η ταινία εξελίσσεται μέσα από τα μάτια ενός πράκτορα, μιας δημοσιογράφου, ενός Ισπανού αστυνομικού, ενός πολίτη, του προέδρου, αλλά και των τρομοκρατών.

Στοιχεία
 Σκηνοθεσία: Πιτ Τράβις
 Ηθοποιοί: Ντένις Κουέιντ, Φόρεστ Γουίτακερ, Γουίλιαμ Χαρτ, Μάθιου Φοξ. Σιγκούρνι Γουίβερ
 Χρονιά: 2008
 Σενάριο: Μπάρι Λ. Λέβι

Αμερικανικές ταινίες
Ταινίες παραγωγής Columbia Pictures
Ταινίες του 2008
Αμερικανικές θρίλερ ταινίες δράσης
Αγγλόφωνες ταινίες
Ισπανόφωνες ταινίες
Αμερικανικές πολιτικές θρίλερ ταινίες
Ταινίες γυρισμένες στο Μεξικό
Τρίκαλα Σικελίας

Η αρχαία ελληνική πόλη των Τρικάλων στη Σικελία μας είναι γνωστή από τον Στέφανο τον Βυζάντιο σε μια παραπομπή του για τον Φίλιστο: "Τρίκαλον, και Τρίκαλα ουδετέρως, πόλις Σικελίας. Φίλιστος. Το εθνικόν Τρικαλίνος και Τρικαλίνη θηλυκώς." Βρισκόταν στη νότια γωνιά του νησιού και κοντά στον Ακράγαντα. Στη χριστιανική περίοδο και ήδη από τον 3ο αιώνα μ.Χ. απαντά η επισκοπή της πόλεως. Την ύπαρξη της πόλεως πιστοποιεί και ο αρχιεπίσκοπος Θεσσαλονίκης Ευστάθιος (12ος αι.), στο έργο του: Σχόλια στην Ιλιάδα του Ομήρου, παράγραφος 729: Τρίκκη δε πόλις Θεσσαλίας, από Τρίκκης μεν θυγατρός Πηνειού ποταμού, γυναικός δε Υψέως. Ταύτην Τρίκκαλά τινές φασι άρτι καλείσθαι,οι δε παλαιοί Τρίκαλα δί'ενός και πόλιν Σικελίας ιστορούσιν. Πρόκειται για τη σημερινή Caltabellotta, κτίσμα του πελασγικού λαού των Σικανών.

Αναφορές

Αρχαίες ελληνικές πόλεις
Αρνητική διωνυμική κατανομή

Η αρνητική διωνυμική κατανομή είναι μια διακριτή συνάρτηση κατανομής τυχαίας μεταβλητής.
Περιγράφει ένα τυχαίο πείραμα με δυο πιθανά αποτελέσματα (επιτυχία - αποτυχία) και πιθανότητα επιτυχίας p που επαναλαμβάνεται μέχρι να έχουμε r επιτυχίες.

Θεωρούμε την τυχαία μεταβλητή Χ που εκφράζει τον αριθμό των αποτυχιών. Συνολικά επαναλαμβάνουμε το πείραμα r+k φορές, από τις οποίες η τελευταία είναι επιτυχία.
Η πιθανότητα εως ότου να έχουμε r επιτυχίες να έχουμε k αποτυχίες σε ανεξάρτητα πειράματα με πιθανότητα επιτυχίας p κάθε φορά είναι:
.

Κατανομές
Γεωμετρική κατανομή

Η γεωμετρική κατανομή είναι μια διακριτή συνάρτηση κατανομής τυχαίας μεταβλητής.
Περιγράφει ένα τυχαίο πείραμα με δυο πιθανά αποτελέσματα (επιτυχία - αποτυχία) και πιθανότητα επιτυχίας p που επαναλαμβάνεται μέχρι να έχουμε μια επιτυχία.

Θεωρούμε την τυχαία μεταβλητή Χ που εκφράζει τον αριθμό των δοκιμών. 
Η πιθανότητα να χρειαστούμε n δοκιμές εως ότου να έχουμε μια επιτυχία με πιθανότητα επιτυχίας p κάθε φορά είναι:
.

Κατανομές
Ρούξι Ντουμιτρέσκου

Η Ρουξάντρα «Ρούξι» Ντουμιτρέσκου (Ruxandra "Ruxy" Dumitrescu) είναι πρώην αθλήτρια της πετοσφαίρισης γεννημένη στο Γκαλάτσι της Ρουμανίας στις 20 Απριλίου 1977. Έχει αποκτήσει και την ελληνική υπηκοότητα και αγωνίστηκε με την Εθνική Ελλάδας.

Καριέρα 

Με ύψος 1,86 μέτρα,  αγωνίστηκε στη θέση της διαγωνίου, αρχικά στην ομάδα της Ντάτσια Πιτέστι στη Ρουμανία, ενώ ήταν διεθνής τόσο με την εθνική Ρουμανίας κάτω των 20 ετών από το 1992, όσο και με την ομάδα γυναικών, όταν στα 17 της αγωνίστηκε στο Παγκόσμιο Πρωτάθλημα Πετοσφαίρισης στη Βραζιλία. 
Ήρθε στην Ελλάδα το 1997 και εντάχθηκε στην ομάδα των  Βριλησσίων (ένα πρωτάθλημα και τρία Κύπελλα Ελλάδας) και το 2003 στον Παναθηναϊκό (6 πρωτάθλημα και 5 Κύπελλα Ελλάδος), έχοντας μια καριέρα πλούσια σε διακρίσεις.

Αποσύρθηκε απο την ενεργό δράση τον Μάιο του 2010 μετά από 25 χρόνια παρουσίας στους αγωνιστικούς χώρους. Επανήλθε το 2013 και αγωνίστηκε για μία σεζόν με τον Ηρακλή Κηφισίας. Συνολικά κατέκτησε 7 πρωταθλήματα Α1 Γυναικών (1999, 2005, 2006, 2007, 2008, 2009, 2010), 8 Κύπελλα Ελλάδας (1999, 2000, 2003, 2005, 2006, 2008, 2009, 2010), ενώ βραβεύθηκε δύο φορές πολυτιμότερη παίκτρια (MVP) σε τελικούς Κυπέλλου (2005, 2008). Σε ευρωπαϊκό επίπεδο κατέκτησε τη δεύτερη θέση στο Challenge Cup (2009) και τη τρίτη θέση στο Κύπελλο Κυπελλούχων (1999). Η φανέλα με το Νο 9 έχει αποσυρθεί από το τμήμα βόλεϊ γυναικών του Παναθηναϊκού.
Το 2012 ήταν υποψήφια με το Παναθηναϊκό Κίνημα. 

Με την Εθνική Ελλάδας αγωνίστηκε για πέντε χρόνια με αρχή τους Ολυμπιακούς Αγώνες του 2004 στην Αθήνα στην πρώτη συμμετοχή του γυναικείου βόλεϊ σε Ολυμπιακή διοργάνωση και κατέκτησε το αργυρό μετάλλιο στους Μεσογειακούς Αγώνες του 2005 στην Ισπανία.

Το 2015 μετά την οριστική αποχώρησή της από την ενεργό δράση απέκτησε δίπλωμα προπονήτριας. Το 2020 έχοντας επανέλθει στη Ρουμανία ξεκίνησε την καριέρα της με τη Σίμπιου στις ηλικίες έως 13 ετών.

Ατομικές διακρίσεις 
 2008: Πολυτιμότερη Παίκτρια (M.V.P.): Πρωτάθλημα Ελλάδας 2007-08

Παραπομπές

Εξωτερικοί σύνδεσμοι 
 Ruxandra Dumitrescu -  Προφίλ στο Volleybox

Ρουμάνοι πετοσφαιριστές
Έλληνες αθλητές της πετοσφαίρισης 
Πετοσφαιρίστριες της εθνικής Ελλάδος
Πετοσφαιριστές στους Θερινούς Ολυμπιακούς Αγώνες 2004
Πετοσφαιρίστριες ΠΑΟ
Έλληνες ρουμανικής καταγωγής
Πανελλήνιο ομαδικό πρωτάθλημα σκακιού

Το Πανελλήνιο ομαδικό (αναφέρεται και ως "διασυλλογικό") πρωτάθλημα στο σκάκι διοργανώνεται από την Ελληνική Σκακιστική Ομοσπονδία. Ειναι χωρισμένο σε κατηγορίες, την Α', τη Β' και τη Γ' Εθνική, καθώς και τοπικές κατηγορίες. Η διοργάνωση είναι κοινή για άνδρες και γυναίκες. Πρωταθλητής για το 2021 είναι ο  Εκδρομικός Ορειβατικός Αθλητικός Όμιλος Νίκαιας "Φυσιολάτρης"

Πρωταθλητές Πανελλήνιου πρωταθλήματος 
{|
|valign="top" width=33%|

Πρωταθλητές Α' Εθνικής
{|
|valign="top" width=33%|

Σύνολο Τίτλων

Πανελλήνιο διασυλλογικό πρωτάθλημα γρήγορου σκακιού 
Διεξήχθη για 3 χρονιές (1996-1998).

Πανελλήνιο διασυλλογικό πρωτάθλημα γυναικών 
Διεξηχθη για δύο χρονιές (1996, 1997).

Παραπομπές

Εξωτερικοί σύνδεσμοι 
ΔΙΑΣΥΛΛΟΓΙΚΟ ΠΡΩΤΑΘΛΗΜΑ ΕΛΛΑΔΑΣ Ελληνική Σκακιστική Ομοσπονδία
Ιστορία

Σκάκι στην Ελλάδα
Σ
Νικόλαος Τ. Μουζάκης

Ο Νικόλαος Μουζάκης, (20 Οκτωβρίου 1866 - 1955), ήταν Έλληνας ιατρός και πολιτικός από τη Ζάκυνθο.

Γεννήθηκε στο Γερακάρη Ζακύνθου το 1866 και ήταν γιος του Τζανέτου και της Μαργετούλας, θείος του ήταν ο συνονόματος του Νικόλαος επίσης πολιτικός. Σπούδασε ιατρική στην Αθήνα, Νάπολη και στο Παρίσι, επέστρεψε στη Ζάκυνθο όπου άσκησε την ιατρική όπου αναφέρεται ότι πρόσφερε αφιλοκερδώς τις υπηρεσίες του σε φτωχούς. Συνελήφθη το 1917 σαν Γερμανόφιλος βασιλικός και εξορίστηκε από το νησί στην Αθήνα και μετέπειτα στην Κρήτη.

Χρημάτισε βουλευτής Ζακύνθου εκλεγμένος στις εκλογές του 1905, 1906, 1910, 1912, 1915 και 1920, γερουσιαστής το 1932 και πρόξενος της Ισπανίας το 1914.

Πηγές 
Λεωνίδα Ζώη, Λεξικόν Ιστορικόν και Λαογραφικόν Ζακύνθου, τόμος Α, Αθήνα 1963

Έλληνες ιατροί του 19ου αιώνα
Βουλευτές Ζακύνθου
Έλληνες Γερουσιαστές
Έλληνες διπλωμάτες
Έλληνες ιατροί του 20ου αιώνα
1. ΦΚ Καϊζερσλάουτερν

Η 1. ΦΚ Καϊζερσλάουτερν (γερμανικά: 1. FC Kaiserslautern) είναι επαγγελματικός ποδοσφαιρικός σύλλογος που εδρεύει στην πόλη του Καϊζερσλάουτερν, στην Γερμανία. Η Καϊζερσλάουτερν ιδρύθηκε το 1900 και είναι μία από τις πιο ιστορικές ομάδες του γερμανικού ποδοσφαίρου. Ο σύλλογος έχει 15.000 μέλη.

Σημαντικές ευρωπαϊκές επιτυχίες της ομάδας ήταν η συμμετοχή στα προημιτελικά του Champions league το 1999 καθώς και η διπλή συμμετοχή στα ημιτελικά του UEFA-Cup (1982, 2001). Μοναδικά είναι τα επιτεύγματα της ομάδας στη Μπούντεσλιγκα τη χρονιά 1995/96 καθώς κατέκτησε το κύπελλο Γερμανίας αλλά υποβιβάστηκε στη Β΄ κατηγορία και τη χρονιά 1997/98, όπου μετά από την άνοδο της από την Β΄ Κατηγορία κατάφερε να κατακτήσει τον τίτλο της πρωταθλήτριας. Εκείνη τη χρονιά προπονητής της ομάδος ήταν ο Ότο Ρεχάγκελ.

Έδρα του ποδοσφαιρικού τμήματος της ομάδας είναι το Fritz-Walter-Stadion, ονομασία που πήρε από τον ιστορικό αρχηγό της εθνικής ομάδας της Γερμανίας, νικήτριας του Μουντιάλ 1954.

Οι τίτλοι 
Η Καϊζερσλάουτερν έχει αναδειχθεί τέσσερις φορές πρωταθλήτρια Γερμανίας, δύο φορές Κυπελλούχος Γερμανίας, ενώ έχει κατακτήσει και μία φορά το Σούπερ Καπ.

Πρωταθλήτρια Γερμανίας, 
 1950–51 
 1952–53 
 1990–91 
 1997–98 

Κυπελλούχος Γερμανίας

 1990 Καϊζερσλάουτερν - Βέρντερ Βρέμης: 3-2
 1996 Καϊζερσλάουτερν - Καρλσρούη ΣΚ: 1-0

Σούπερ Καπ Γερμανίας

 1991 Καϊζερσλάουτερν - Βέρντερ Βρέμης: 3-1

Παραπομπές

Εξωτερικοί σύνδεσμοι 
 

Ιδρύσεις αθλητικών συλλόγων το 1900
Ιδρύσεις ποδοσφαιρικών ομάδων το 1900
1. ΦΚ Καϊζερσλάουτερν
Υπεργεωμετρική κατανομή

Η υπεργεωμετρική κατανομή είναι μια διακριτή συνάρτηση κατανομής τυχαίας μεταβλητής.
Περιγράφει ένα τυχαίο πείραμα με δυο πιθανά αποτελέσματα (επιτυχία - αποτυχία) σε πεπερασμένο πληθυσμό που επαναλαμβάνεται n φορές χωρίς επανατοποθέτηση.

Η κατανομή γίνεται εύκολα κατανοητή με την περιγραφή της μέσω ενός μοντέλου με κάλπες.
Θεωρούμε μια κάλπη με Κ λευκές μπάλες (επιτυχίες) και Ν-Κ μαύρες (αποτυχίες). Από την κάλπη παίρνουμε χωρίς επανατοποθέτηση n μπάλες. Η υπεργεωμετρική κατανομή μας δίνει την πιθανότητα οι k από αυτές να είναι λευκές.

Η αντίστοιχη πιθανότητα είναι:

Βιβλιογραφία

Δείτε επίσης 

 Διωνυμική κατανομή
 Πολυωνυμική κατανομή

Κατανομές
Ιωάννης Αλβάνης

Ο Ιωάννης Ιερώνυμος ο Αλβάνης (Giovanni Gerolamo Albani, 3 Ιανουαρίου 1509 - 25 Απριλίου 1591) ήταν Ιταλός καρδινάλιος του 16ου αιώνα.

Βιογραφικά στοιχεία 
Η καταγωγή του ήταν από τον περιφανή οίκο των Αλβανών. Γεννήθηκε το 1509. Πατέρας του ήταν ο Φραγκίσκος Αλβάνης. Μετανάστευσε τον 16ο αιώνα από την Ήπειρο στην Ιταλία, διαφεύγοντας την οθωμανική τυραννία.

Προορίζονταν για στρατιωτική σταδιοδρομία, αλλά ο πατέρας του, άνθρωπος φιλομαθής φρόντισε ο γιος του να μάθει γράμματα. Ο Ιωάννης διδάχτηκε τις καλές τέχνες και έμαθε το αστικό και κανονικό δίκαιο. Διαπρέπων και στα δύο δίκαια κατατάχτηκε στο στρατιωτικό αν και του άρεσαν μόνο τα γράμματα. Υπηρέτησε υπό την σημαία του Αγίου Μάρκου, και στην Βενετική Δημοκρατία, και για τις εξαιρετικές του υπηρεσίες διορίστηκε στην υψηλότερη θέση της Βεργάμμου, την οποία διαχειρίστηκε έντιμα. 

Παντρεύτηκε, αλλά απώλεσε την σύζυγό του, η οποία του άφησε πολλά παιδιά. Ο καρδινάλιος Αλεξανδρίνης, ιεροεξεταστής τότε στην Βενετία, γνώρισε τον Αλβάνη και εκτίμησε τις βαθιές γνώσεις του στον νομικό τομέα. Όταν ο Αλεξανδρίνης εκλέχτηκε Πάπας (1566) και ονομάστηκε Πίος Γ' προσκάλεσε στη Ρώμη τον Αλβάνη.

Το 1583, μετά τον θάνατο του Γρηγορίου ΙΓ', ήταν να γίνει Πάπας, λόγω των παιδιών του όμως, αυτό δεν έγινε δυνατό.

Πέθανε στις 23 Απριλίου 1591.

Συγγράμματα 
Ο Αλβάνης έγραψε πολλά, από τα οποία τα κυριότερα είναι: 
 De immunitate ecclesiarum, 1553
 De polestate Papaeet consilii.Lugduni 1558 Venetiis 1561
 De cardinalibuw. De donatione Constantini, 1584

Παραπομπές

Πηγές 
 

Έλληνες λόγιοι του 16ου αιώνα
Ιταλοί καρδινάλιοι
Μανουήλ Μαλαξός

Ο Μανουήλ Μαλαξός ήταν Έλληνας λόγιος, χρονογράφος, ιστορικός, εκδότης και συγγραφέας νομοκανονικών και ιστορικών έργων του 16ου αιώνα.

Βιογραφικά στοιχεία 
Γεννήθηκε στο Ναύπλιο( ; -Κωνσταντινούπολη 1581), χωρίς όμως να έχουμε περαιτέρω πληροφορίες για το πρώιμο στάδιο της ζωής του. Πατέρας του ήταν ο ιερέας και οικονόμος της μητρόπολης Ναυπλίου και Άργους Δημήτριος Μαλαξός. Πιθανόν αδελφός του να ήταν ο επίσης λόγιος Νικόλαος(†1584).
Έδρασε το β´ μισό του 16ου αιώνα στο Ναύπλιο μέχρι τη κατάληψη του από τους Τούρκους(1539). Γύρω στο 1555 τον εντοπίζουμε στη Βενετία, όπου ασχολείται με εκδοτικές και τυπογραφικές εργασίες. Οι επιχειρήσεις του όμως φαίνεται δεν πήγαν καλά κι επέστρεψε στην Ελλάδα. Το 1561 ήταν ήδη νοτάριος της μητρόπολης Θηβών της Βοιωτίας. Το 1577 εγαταστάθηκε στην Κωνσταντινούπολη όπου φυτοζωούσε διδάσκοντας μικρό κύκλο μαθητών και αντιγράφοντας χειρόγραφα. Εκεί πέθανε το 1581.

Έργο
Ο Μανουήλ Μαλαξός μας άφησε δύο σπουδαία έργα: το Νομοκανών και τη Πατριαρχική Κωνσταντινουπόλεως Ἱστορία (1584). Το πρώτο γράφτηκε στη Θήβα το 1561 και αποτελεί ένα απάνθισμα ιερών κανόνων και πολιτικών νόμων από παλαιότερα νομοκανόνικά κείμενα (από την Εκλογή των Ισαύρων έως τον Αρμενόπουλο. Το δεύτερο αποτελεί συμπίλημα αγνώστων σήμερα ιστορικών πηγών, το οποίο έγραψε κατά παραγγελία του Γερμανού ελληνιστή Μαρτίνου Κρούσιου. Σε ακατέργαστη δημοτική γλώσσα αφηγείται τα ιστορικά του πατριαρχείου από την Άλωση έως το 1578. Το έργο αυτό έχει στενή σχέση με το λεγόμενο Χρονικό του 1570 και τον Χρονογράφο του Δωροθέου Μονεμβασίας. Το ενδιαφέρον είναι ότι ο Μανουήλ Μαλαξός χρησιμοποίησε κι άγνωστες μέχρι σήμερα πηγές. Ο Νομοκανόνας γράφτηκε αρχικά σε λόγια γλώσσα-και με αυτή τη μορφή είναι γνωστό μόνο από τέσσερεις κώδικες-αργότερα όμως ο Μανουήλ Μαλαξός έκανε μία παράφραση του έργου στη δημοτική, που σώζεται μέχρι σήμερα σε περισσότερα από τριακόσια χειρόγραφα (με μικρές ή μεγάλες προσθαφαιρέσεις). Εξ'αιτίας ακριβώς του πλήθους των χειρογράφων, αλλά και των πηγών που πρέπει να ανιχνευθούν, δεν στάθηκε μέχρι σήμερα δυνατή μία κριτική έκδοση του κειμένου αυτού, που ήταν ο κυριότερος κώδικας εκκλησιαστικού και ιδιωτικού δικαίου επί τουρκοκρατίας.

Συγγράμματα 
 Νομοκανών
 Πατριαρχική Κωνσταντινουπόλεως Ἳστορία,
 Βιβλίον γνωμικόν
 Στιχηρά ιδιώματα
 Πελοποννησιακά

Πηγές 
 
Εγκυκλοπαιδεία Δομή, τόμος 10, σελ.80,λήμμα>Μανουήλ Μαλαξός

Έλληνες λόγιοι του 16ου αιώνα
Σίμων Βουδναίος

Ο Σίμων Βουδναίος (πολ.: Szymon Budny, 1550-1593) ήταν ανθρωπιστής, εκπαιδευτικός, εβραϊστής, μεταφραστής της Αγίας Γραφής, φιλόσοφος, κοινωνιολόγος, και ιστορικός του 16ου αιώνα, Πολωνικής-Λευκορώσικης καταγωγής. Ήταν, επίσης, γνωστός για τις αντιτριαδικές θεολογικές του απόψεις.

Βιογραφικά στοιχεία
Έδρασε ενεργά μετά το 1570. Ανέπτυξε τις αρχές του Λαιλίου Σοκίνου μέχρι των τελευταίων συνεπειών, ενώ θεωρείτο αρχηγός των ημιεβραϊζόντων της Λιθουανίας. Οι αντίπαλοί του, θεώρησαν ότι ο Βουδναίος μετέβαλε την τάξη των γεγονότων που εξιστορούνται στα ευαγγέλια, αλλοίωσε, διέφθειρε και εξήγγειλε διάφορα μέρη της Νέας Διαθήκης, με σκοπό να παρουσιάσει τα πάντα υπέρ του συστήματός του.

Εκτός από την άρνηση της θεότητας του Ιησού Χριστού και του Αγίου Πνεύματος, υποστήριξε ότι ο Χριστός δεν έπρεπε να λατρεύεται, ούτε και να επικαλείται το όνομά του στις προσευχές. 

Είχε δεινές ρητορικές ικανότητες και συντέλεσε στον προσηλυτισμό πολλών πιστών στην Λιθουανία, Πολωνία, Πρωσσία και αλλού.

Υποσημειώσεις

Δείτε επίσης
 Ιάκωβος Παλαιολόγος (Jacobus Palaeologus)

Πηγές

 

Θεολόγοι
Ουνιταριανοί
Αντιτριαδισμός
Πέτρος Δενόρες

Ο Πέτρος Δενόρες ήταν Έλληνας λόγιος του 16ου αιώνα.

Βιογραφικά στοιχεία 
Πατέρας του ήταν ο Ιάσωνας. Ήταν άνδρας των γραμμάτων. Διετέλεσε γραμματέας διαφόρων καρδιναλίων. Έζησε στην Βενετία μέχρι που σκότωσε κάποιον Ενετό ευγενή σε μονομαχία και εξορίστηκε.

Συγγράμματα 
Αποθανών εγκατέλειψε πολλά ποιήματα χειρόγραφα, μεταξύ των οποίων διαμνημονεύεται ο βίος του Παύλου Δ’.

Πηγές 
 

Έλληνες λόγιοι του 16ου αιώνα
Αρσένιος Ελασσώνος

Ο αρχιεπίσκοπος Ελασσώνος Αρσένιος ήταν Έλληνας λόγιος του 16ου αιώνα.

Βιογραφικά στοιχεία 
Συνόδευσε τον πατριάρχη Ιερεμία το 1530 στην Ρωσία για την καθίδρυση πατριαρχείου.
Προσκλήθηκε από τον Ρώσο επίσκοπο Γεδεών και με την προτροπή του πατριάρχη Ιερεμία ο Αρσένιος ανέλαβε την διδασκαλία των Ελληνικών στην νέα σχολή της Λβόης, και δίδαξε επί δύο έτη. Έπειτα διορίστηκε επίσκοπος Σουοδολίας. 
Άγνωστο είναι αν παρέμεινε στην Ρωσία μέχρι τον θάνατό του.

Συγγράμματα 
 Συνέταξε εκτεταμένη δε δεκαπεντασύλλαβο στίχο περιγραφή της οδοιπορίας και της εν Μόσχα διατριβής υπό την επιγραφή «Κόποι και διατριβή του ταπεινού αρχιεπισκόπου Αρσενίου, γράφει και την προβίβασιν του πατριάρχου Μοσκοβίας».

Πηγές

Βιβλιογραφία
 Δημητρακόπουλος, Φώτιος Ἀρ., «Σχολεῖα Τρικάλων στὰ μέσα τοῦ 16ου αἰώνα καὶ ἡ παιδεία τοῦ Ἀρσενίου Ἐλασσόνος » , Τρικαλινά, 5 (1985), σσ. 79-106

Έλληνες λόγιοι του 16ου αιώνα
Μητροπολίτες Ελασσώνος
Ιερόθεος Μονεμβασίας

Ο Ιερόθεος (περ. 1520 — περ. 1602) ήταν Έλληνας λόγιος του 16ου αιώνα, μητροπολίτης Μονεμβασίας (1572 - περ. 1590).

Βιογραφικά στοιχεία 
Χρημάτισε μαθητής του Θεοφάνη Ελεαβούλκου, και διδάσκαλος του Ιερεμίου Β’. Συνόδευσε τον Ιερεμία στην Ρωσία με σκοπό την καθίδρυση πέμπτου εκεί Πατριαρχείου. 

Ο Αρσένιος τον ονομάζει «σοφόν, θείον, έμπειρον σοφίας, αρχιθύτην μέγιστον της Πελοποννήσου».

Συγγράμματα 
Τα συγγράμματα του Ιερόθεου τα αναφέρει ο Χρονογράφος και τα θαύμασαν και αυτοί οι Τσόρκοι.

Παραπομπές

Πηγές 
 

Έλληνες λόγιοι του 16ου αιώνα
Θεωνάς

Ο άγιος Θεωνάς (Κουρνέλα Πλωμαρίου Λέσβου - Γαλάτιστα ;) ήταν Έλληνας λόγιος του 16ου αιώνα.

Βιογραφικά στοιχεία 

Γεννήθηκε στην Κουρνέλα Πλωμαρίου Λέσβου. Έγινε μαθητής του οσιομάρτυρα Ιακώβου, κατά σύσταση του οποίου διορίστηκε το 1520 ηγούμενος στην μονή της Αιτωλοακαρνανίας στην Τρεκεβίστη.  Μετά το μαρτυρικό τέλος του οσιομάρτυρα, ο Θεωνάς και οι υπόλοιποι μαθητές αναχώρησαν από την Τρεκεβίστη και ήλθαν στο Άγιο Όρος, όπου κατοίκησαν κοντά σε ένα μετόχιο της Μονής Σίμωνος Πέτρας. Από εκεί πήγε στην Γαλάτιστα Χαλκιδικής, όπου βρήκε μια μικρή παλαιά μονή, τη Μονή Αγίας Αναστασίας Φαρμακολύτριας, την οποία ανακαίνισε και εκεί κατοίκησε μαζί με τους συμμαθητές του. Μέσα σε λίγο διάστημα συγκεντρώθηκαν εκεί περί τους εκατό μοναχούς, που τον εξέλεξαν ηγούμενο.

Αργότερα ο Θεωνάς έγινε μαθητής του Θεοφάνη Ελεάβουλου και προχειρίστηκε αρχιεπίσκοπος Παροναξίας. Το 1560 ονομάστηκε πατριαρχικός έξαρχος. Ύστερα έγινε μητροπολίτης Θεσσαλονίκης, και ως τούτος υπογράφει το 1565 την καθαίρεση του Πατριάρχη Ιωάσαφ. Κατά το Νέο Μαρτυρολόγιο μετά θάνατον ο Θεωνάς καταλέγεται στην χορεία των αγίων.

Ο Δωρόθεος Μονεμβασίας στον Χρονογράφο καταλέγει τον Θεωνά μεταξύ των θαυμαστών μαθητών του Θεοφάνη. Ο Δημήτριος ο Θεσσαλονικεύς γράφοντας το 1560 προς τον Πατριάρχη Κωνσταντινουπόλεως αποκαλεί τον Θεωνά «άνδρα σοφό, και ταληθές κρίναι δυνάμεον».

Συγγράμματα 
 Έγραψε επιστολή που δημοσιεύτηκε από τον Κρούσιο στην Τουρκογραικία.
 Έγραψε επίσης το προοίμνιο στις διδαχές του Ραρτούρου που τυπώθηκε το 1560 στη Βενετία

Παραπομπές

Πηγές 
 

Άγιοι της Ορθόδοξης Εκκλησίας
Έλληνες ιεράρχες
Έλληνες λόγιοι του 16ου αιώνα
Αγιορείτες
Μητροπολίτες Θεσσαλονίκης
Μητροπολίτες Παροναξίας
Δωρόθεος Μονεμβασίας

Ο Δωρόθεος ήταν Έλληνας λόγιος του 16ου αιώνα.

Βιογραφικά στοιχεία 
Καταγόταν από τη Θεσσαλονίκη και ήταν πρόγονος του Δαμασκηνού Στουδίτη. Ήταν μαθητής του Θεοφάνη Ελεαβούλκου. Προχειρίστηκε αρχικά μητροπολίτης Λακεδαιμονίας και αργότερα μητροπολίτης Μονεμβασίας. Ήλθε στην Μολδαβία το 1589 και φιλοξενήθηκε ευμενώς από τον ηγεμόνα Πέτρο Πέρκλο και τον γαμπρό του Ιωάννη Ζώτο, τον επονομαζόμενο Τζιγαρά. Ο ηγεμόνας Πέτρος Πέρκλος τον παρότρυνε να γράψει τον πασίγνωστο «Χρονογράφο», αρχίζοντας από κτήσεως κόσμου, και φτάνοντας μέχρι το 1629, το έτος θανάτου του Ιωάννη Κορνάρου, δούκα των Ενετών. Το βιβλίο αυτό χρησίμευσε επί διακόσια χρόνια ως το μόνο ιστορικό βιβλίο που διέθετε ο Ελληνικός λαός.

Συγγράμματα 
 Βιβλίον ιστορικόν, περιέχον εν συνόψει διαφόρους και εξόχους ιστορίες, αρχόμενον από κτίσεως κόσμου μέχρι της αλώσεως Κωνσταντινουπόλεως και ηπέκεινα συλλαχθέν μεν εκ διαφόρων ακριβών ιστοριών, και εις την κρινήν γλώσσαν μεταγλωττισθέν παρά του ιερωτάτου Μητροπολίτου Μονεμβασίας κυρίου Δωροθέου, έτι δε και περί των νυν γεγονότων πολέμων, και βασιλέων και πριγγίπων των παρά τοις άλλοις μη όντων, σύντομος διήγησις αυτώ προτεθείσα περιέχον και πίνακα πλουσιώτατον πάντων των αξιομνημονεύτων πραγμάτων νεωστί μετά πλείστης επιμελείας διρθωθέν και μετατυπωθέν και αφιερωθέν. Ενετίησιν 1684.

Πηγές 
 

Μητροπολίτες Μονεμβασίας
Μητροπολίτες Λακεδαιμονίας
Έλληνες ιεράρχες
Έλληνες λόγιοι του 16ου αιώνα
Στο φως της μέρας

Το Στο Φως της Μέρας είναι αμερικάνικη ταινία περιπέτειας του 1996, σε σκηνοθεσία του Ρομπ Κοέν, με τους Σιλβέστερ Σταλόνε, Έιμι Μπρένεμαν και Βίγκο Μόρτενσεν.

Πλοκή
Μετά από μια έκρηξη σε ένα υποθαλάσσιο τούνελ που προκλήθηκε από τοξικά απόβλήτα, οι επιζώντες παγιδεύονται στο τούνελ με ελάχιστα αποθέματα αέρα. Μόνη τους ελπίδα είναι ο Κιτ Λατούρα,ένας άντρας ο οποίος είναι διατεθειμένος να ρισκάρει τη ζωή του για τη δικιά τους.

Αμερικανικές ταινίες
Ταινίες του 1996
Ταινίες παραγωγής Universal Pictures
Αγγλόφωνες ταινίες
Αμερικανικές δραματικές θρίλερ ταινίες
Ταινίες γυρισμένες στο Νιου Τζέρσεϊ
Πρωτάθλημα καλαθοσφαίρισης Α1 εθνικής κατηγορίας ανδρών 1990-1991

Το πρωτάθλημα καλαθοσφαίρισης της σεζόν 1990/1991 ήταν ένα από τα συναρπαστικότερα όλων των εποχών, λόγω της δραματικής εξέλιξης της τελικής σειράς αγώνων για την ανάδειξη του πρωταθλητή Ελλάδος, ανάμεσα στον Άρη και τον ΠΑΟΚ. Στους αγώνες της κανονικής περιόδου οι δύο ομάδες ισοβάθμησαν στην πρώτη θέση του πρωταθλήματος με 20 νίκες και 2 ήττες ο καθένας, με τον Άρη να κατακτά την πρώτη θέση λόγω των μεταξύ τους αποτελεσμάτων. Ο ΠΑΟΚ ηττήθηκε στην κανονική περίοδο μόνο από τον Άρη στις δύο μεταξύ τους αναμετρήσεις, ενώ ο Άρης γνώρισε τις δύο ήττες του από τον Πανιώνιο με 89-84 την 5η Ιανουαρίου του 1991 και από την ΑΕΚ με 92-90 την 16η Φεβρουαρίου του ίδιου έτους.
Το πρωτάθλημα αυτό ήταν το δέκατο και το τελευταίο μέχρι σήμερα για την ομάδα του Άρη. Πρώτος σκόρερ του πρωταθλήματος αναδείχθηκε ο Νίκος Γκάλης με 813 πόντους (Μ.Ο. 36,95) για ενδέκατη συνεχόμενη χρονιά.

Πρωταθλητής: Άρης

Βαθμολογία

Η ΑΕΚ έχει 1 μηδενισμό.

Πλέι οφ, θέσεις 1-4 
Όλες οι σειρές κρίθηκαν στις 4 νίκες, συμπεριλαμβανομένων των αγώνων της κανονικής περιόδου. Έγινε και ένας μονός αγώνας για τις θέσεις 3-4.

Ημιτελικοί

Μικρός τελικός

Μεγάλος τελικός

Οι τελικοί 

*Οι δύο αναμετρήσεις κρίθηκαν στην παράταση

Πλέι οφ Κόρατς 
Οι έξι ομάδες που κατέλαβαν τις θέσεις 5-10, αγωνίστηκαν σε δύο ακόμα γύρους μεταξύ τους (10 αγώνες), μεταφέροντας τα μεταξύ τους αποτελέσματα από την κανονική περίοδο. Το Περιστέρι ξεκίνησε με 17 βαθμούς (7-3 νίκες), ο ΠΑΟ και η ΑΕΚ με 16 (6-4), ο Ολυμπιακός με 15 (5-5), ο Παπάγου με 14 (4-6) και το Παγκράτι με 12 (2-8)

Βαθμολογία

Τελική κατάταξη

Κορυφαίοι αθλητές

Πηγές 
  www.athlitikihxo.gr/
  www.kathimerini.gr/

Α1 εθνική κατηγορία καλαθοσφαίρισης ανδρών
Πρωταθλημα Ελλαδος Α1 Ανδρων 1990 1991
Πρωταθλημα Ελλαδος Α1 Ανδρων 1990 1991
Πρωτάθλημα καλαθοσφαίρισης Α1 εθνικής κατηγορίας ανδρών 1989-1990

Το Πρωτάθλημα καλαθοσφαίρισης Α1 εθνικής κατηγορίας ανδρών 1989-1990 ξεκίνησε στις 29 Σεπτεμβρίου 1989, με την κανονική του περίοδο να ολοκληρώνεται στις 4 Απριλίου 1990. Η διαδικασία των πλέι-οφ διήρκεσε μέχρι τα μέσα Μαΐου, με τον Άρη να ανατρέπει την πρωτοπορία του ΠΑΟΚ λόγω του νέου συστήματος διεξαγωγής των πλέι οφ  και να κατακτά τον ένατο τίτλο της ιστορίας του και έκτο συνεχόμενο.

Ο Νίκος Γκάλης αναδείχθηκε πρώτος σκόρερ του πρωταθλήματος για δέκατη συνεχόμενη χρονιά, με 893 πόντους σε 22 αγώνες.

Βαθμολογία Κανονικής Περιόδου

Πλέι οφ

Φάιναλ Φορ 
Οι τέσσερεις πρώτες ομάδες αγωνίστηκαν στο φάιναλ φορ των πλέι οφ για την ανάδειξη του πρωταθλητή. Μετέφεραν τους βαθμούς από τους μεταξύ τους αγώνες στην κανονική περίοδο, κι αγωνιστήκαν σε δύο γύρους (σύνολο έξι αγώνων). Ο Άρης ξεκίνησε με 11 βαθμούς (5-1 νίκες), ο ΠΑΟΚ με 10 (4-2), ο Πανιώνιος με 8 (2-4) και ο Ηρακλής με 7 (1-5).

Πλέι οφ Κόρατς 
Συμμετείχαν οι έξι ομάδες που κατέλαβαν τις θέσεις 5-10 στην Α1, καθώς και οι δύο πρώτες του πρωταθλήματος της Α2. Χωρίστηκαν σε δύο ομίλους των τεσσάρων ομάδων, κι αγωνίστηκαν σε δύο γύρους (σύνολο έξι αγώνων), ξεκινώντας με 0 βαθμούς. Ο πρώτος κάθε ομίλου πήρε την πρόκριση για το κύπελλο Κόρατς.

Α' όμιλος

Β' όμιλος

Τελική κατάταξη

Κορυφαίοι αθλητές

Παραπομπές

Πηγές 
 www.athlitikihxo.gr/

Α1 εθνική κατηγορία καλαθοσφαίρισης ανδρών
Πρωταθλημα Ελλαδος Α1 Ανδρων 1989 1990
Πρωταθλημα Ελλαδος Α1 Ανδρων 1989 1990
Τα σαγόνια του καρχαρία

Τα σαγόνια του καρχαρία (αγγλικά: Jaws) είναι ο τίτλος αμερικανικού περιπετειώδους θρίλερ παραγωγής 1975, σε σκηνοθεσία Στίβεν Σπίλμπεργκ. Πρωταγωνιστούν οι Ρόι Σάιντερ, Ρίτσαρντ Ντρέιφους και ο Ρόμπερτ Σο.

Το 2001 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών Αμερικής.

Πλοκή
Όλα κυλούν ήρεμα σε ένα νησί με κύριο εισόδημα τον τουρισμό, μέχρι τη στιγμή που εμφανίζεται ένας καρχαρίας που επιτίθεται σε ανθρώπους. Αν και ο αρχηγός της αστυνομίας επιμένει να κλείσουν οι παραλίες, ο δήμαρχος αρνείται. Όταν ο αριθμός των θυμάτων αρχίζει να αυξάνεται, ο αρχηγός, ένας ειδικός για τους καρχαρίες και ένας έμπειρος καπετάνιος αναχωρούν για να σκοτώσουν τον καρχαρία, προτού προκαλέσει και άλλα προβλήματα.

Ηθοποιοί και Χαρακτήρες
 Ρόι Σάιντερ στο ρόλο του Μάρτιν Μπρόντι
 Ρίτσαρντ Ντρέιφους στο ρόλο του Ματ Χούπερ
 Ρόμπερτ Σο στο ρόλο του Σαμ Κουίντ
 Λορέιν Γκάρι στο ρόλο της Έλεν Μπρόντι
 Μάρεϊ Χάμιλτον στο ρόλο του Λάρι Βον
 Τζέφρεϊ Κρέιμερ στο ρόλο του Χέντρικς

Box Office
 Προϋπολογισμός: 7.000.000 δολάρια
 Θέση ανοίγματος: 1η
 Πρεμιέρα (άνοιγμα τριημέρου): 7.000.000 δολάρια
 Εισπράξεις στην Αμερική: 260.000.000 δολάρια
 Παγκόσμιες εισπράξεις: 470.600.000 δολάρια

Βραβεία & Υποψηφιότητες

Συνέχειες
Την επιτυχία της ταινίας, ακολούθησαν τρεις συνέχειες:

 Jaws 2 (1978)
 Jaws 3-D (1983)
 Jaws The Revenge (1987)

Παραπομπές

Εξωτερικοί σύνδεσμοι
 Τα σαγόνια του καρχαρία στο IMDb

Αμερικανικές ταινίες
Ταινίες παραγωγής Universal Pictures
Ταινίες του 1975
Ταινίες των οποίων ο μοντέρ κέρδισε Όσκαρ Καλύτερου Μοντάζ
Ταινίες που κέρδισαν Όσκαρ Καλύτερης Πρωτότυπης Μουσικής
Ταινίες που κέρδισαν Όσκαρ Καλύτερου Επεξεργασμένου Ήχου
Αμερικανικές θρίλερ ταινίες δράσης
Ταινίες σε σκηνοθεσία Στίβεν Σπίλμπεργκ
Ταινίες με μουσική σύνθεση Τζον Γουίλιαμς
Αμερικανικές θρίλερ ταινίες
Αγγλόφωνες ταινίες
Αμερικανικές περιπετειώδεις ταινίες
Ταινίες γυρισμένες στη Μασαχουσέτη
Ταινίες γυρισμένες στο Λος Άντζελες
Ταινίες Εθνικού Μητρώου Κινηματογράφου Ηνωμένων Πολιτειών Αμερικής
Πρωτάθλημα καλαθοσφαίρισης Α΄ εθνικής κατηγορίας ανδρών 1978-1979

Πρωταθλητής: Άρης

Το πρωτάθλημα Α' εθνικής κατηγορίας μπάσκετ 1978/79 ξεκίνησε στις αρχές Νοεμβρίου του 1978 και έληξε στις 11 Μαρτίου του 1979. Τον τίτλο κατέκτησε η ομάδα του Άρη για πρώτη φορά μετά το 1930. Πρωτεργάτης της επιτυχίας αυτής ήταν ο Χάρης Παπαγεωργίου, ο οποίος αναδείχθηκε και πρώτος σκόρερ του πρωταθλήματος με 924 πόντους σε 25 αγώνες (Μ.Ο.: 37). Άξιο αναφοράς είναι το ότι αυτή η χρονιά είναι η πρώτη του Γιάννη Ιωαννίδη σαν προπονητής της ομάδος του Άρη, μετά από μια επιτυχημένη καριέρα ως παίκτης της ομάδας από το 1961 ως το 1978.

Τελική Βαθμολογία

Σημείωση: Ο Ολυμπιακός έχει 1 μηδενισμό στον αγώνα με τον Άρη που διεκόπη.

Σύνθεση Άρη
Αθλητές
Χάρης Παπαγεωργίου, Βαγγέλης Αλεξανδρής, Βασίλης Παραμανίδης, Λάζαρος Βορεάδης, Διονύσης Ανανιάδης, Στέλιος Καλαντίδης, Σταύρος Χωλόπουλος, Δημήτρης Νάστος, Διαμαντής Σκόνδρας, Τάσος Σπάρταλης, Μιχάλης Σπηλιώτης, Κώστας Στυλιανού, Ισαάκ Δεγεμερτζής, Στράτος Βαμβακούδης
Προπονητής

Γιάννης Ιωαννίδης

Πηγές 
https://archive.is/20120723045221/www.athlitikihxo.gr/
http://www.nlg.gr

Α εθνική κατηγορία καλαθοσφαίρισης ανδρών
Πρωταθλημα Ελλαδος Α Ανδρων 1978 1979
Πρωταθλημα Ελλαδος Α Ανδρων 1978 1979
Πρωτάθλημα καλαθοσφαίρισης Α΄ εθνικής κατηγορίας ανδρών 1980-1981

Πρωταθλητής: Παναθηναϊκός

Το πρωτάθλημα καλαθοσφαίρισης της σεζόν 1980/81 ξεκίνησε στις 1 Νοεμβρίου του 1980 και έληξε στις 21 Ιουνίου του 1981. Πρωταθλητής αναδείχθηκε ο Παναθηναϊκός για 17η φορά στην ιστορία του. Συνδιεκδικητές του τίτλου ήταν ο Ολυμπιακός και ο Άρης οι οποίοι περιορίστηκαν στη δεύτερη και τρίτη θέση, αντίστοιχα. Πρώτος σκόρερ αναδείχθηκε για πρώτη από τις έντεκα συνεχόμενες χρονιές που το κατάφερε, ο Νίκος Γκάλης, πετυχαίνοντας ταυτόχρονα ρεκόρ πόντων σε μία σεζόν για το ελληνικό πρωτάθλημα (1143 πόντοι σε 26 αγώνες).

Τελική βαθμολογία

 1ος σκόρερ: Νίκος Γκάλης - 1143 πόντοι (Μ.Ο. 44,0)

Ο αγώνας Ιωνικού - Άρη 
Στις 24 Ιανουαρίου του 1981  διεξήχθη ο αγώνας μεταξύ του Ιωνικού Νίκαιας και του Άρη που έληξε με σκορ 114-113 υπέρ του Άρη και υπήρξε ένας από τα πιο αξιομνημόνευτους αγώνες της εποχής. Ο Νίκος Γκάλης σημείωσε 62 πόντους για τον Άρη και ο Παναγιώτης Γιαννάκης 73 για τον Ιωνικό.

 ΙΩΝΙΚΟΣ: Γιαννάκης 73, Γουργιώτης 14, Νυδριώτης 12, Αλεξανδρίδης 10, Μπεζαντάκος 2, Κατσαφάδος, Πετρίδης 2, Μπολάτογλου, Λάζαρης, Μίσσας.
 ΑΡΗΣ: Γκάλης 62, Στυλιανού 21, Παραμανίδης 14, Σκόνδρας 8, Ρωμανίδης 5, Ανανιάδης 2, Βαμβακούδης 2, Τσαχτάνης, Νάστος, Οικονόμου.

Παραπομπές

Πηγές 
https://archive.is/20120723045221/www.athlitikihxo.gr/
http://www.nlg.gr

Α εθνική κατηγορία καλαθοσφαίρισης ανδρών
Πρωταθλημα Ελλαδος Α Ανδρων 1980 1981
Πρωταθλημα Ελλαδος Α Ανδρων 1980 1981